

**REPUBLIKA HRVATSKA**

**BJELOVARSKO-BILOGORSKA ŽUPANIJA**

**GRAD GRUBIŠNO POLJE**

**GRADONAČELNIK**

KLASA: 370-01/20-01/3

URBROJ: 2127/01-01/01-20-48

Grubišno Polje, 15. prosinca 2020.

## Na temelju članka 6. Programa mjera za poticanje rješavanja stambenog pitanja mladih obitelji na području Grada Grubišnoga Polja za razdoblje 2020.-2021. („Službeni glasnik“ Grada Grubišnoga Polja, broj 4/20) i članka 57. Statuta Grada Grubišnoga Polja („Službeni glasnik“ Grada Grubišnoga Polja, broj 2/20) Gradonačelnik Grada Grubišnoga Polja, dana 15. prosinca 2020. godine donio je

## ODLUKU

## o dodjeli potpora za rješavanje stambenog pitanja mladih obitelji

## na području Grada Grubišnoga Polja u 2020. godini – II. dio

**Članak 1.**

## Ovom Odlukom utvrđuje se lista korisnika prijavljenih za korištenje potpora za rješavanje stambenog pitanja mladih obitelji na području Grada Grubišnoga Polja, sukladno objavljenom Javnom pozivu mladim obiteljima za dodjelu potpora za rješavanje stambenog pitanja na području Grada Grubišnoga Polja, KLASA: 370-01/20-01/3, URBROJ: 2127/01-01/01-20-3 od 8. srpnja 2020. i Zapisniku Povjerenstva za provedbu postupka dodjele potpora za rješavanje stambenog pitanja mladih obitelji na području Grada Grubišnoga Polja u 2020. godini, KLASA: 370-01/20-01/3, URBROJ: 2127/01-01/01-20-43 od 3. prosinca 2020. godine.

## Ovom Odlukom Grad Grubišno Polje dodjeljuje potporu za:

## a) Mjeru 1.1. - Potporu za kupnju stambenog objekta ili građevinskog zemljišta, ili gradnje kuće radi rješavanja vlastitog stambenog pitanje na području Grada Grubišnoga Polja u iznosu 50% uloženih financijskih sredstava, a najviše 15.000,00 kn, za koju su se prijavili slijedeći korisnici:

1. **Marjan Milković iz Velike Barne, Kreševine br. 4**, za kupnju stambenog objekta na kč.br. 5148, k.o. Grubišno Polje, koji se nalazi na adresi Antuna Gustava Matoša br. 4, Grubišno Polje. Kupoprodajna cijena iznosi 339.500,00 kn, a odobreni iznos potpore je **15.000,00 kn**.
2. **Kristian Brekalo iz Malih Zdenaca, Antuna Mihanovića br. 69** za kupnju stambenog objekta na kč.br. 1892, k.o. Grubišno Polje, koji se nalazi na adresi Grubišno Polje, Vilka Ničea br. 12. Kupoprodajna cijena iznosi 562.500,00 kuna, a odobreni iznos potpore je **15.000,00 kn**.
3. **Marko Dimač iz Grbavca br. 94** za kupnju stambenog objekta na kč.br. 836/6, k.o. Grubišno Polje, koji se nalazi na adresi Matije Gupca br. 10, Grubišno Polje. Kupoprodajna cijena iznosi 60.000 EUR, a odobreni iznos potpore je **15.000,00 kn**.

Ukupan iznos potpora koje Grad Grubišno Polje dodjeljuje ovom Odlukom za mjeru 1.1. iznosi **45.000,00 kn.**

**b) Mjeru 1.2. – Potporu za poboljšanje kvalitete stanovanja ulaganjem u rekonstrukciju obiteljskih kuća ili stanova kojima se osigurava novi ili poboljšava postojeći stambeni prostor, u iznosu 50% uloženih financijskih sredstava, a najviše 7.500,00 kn,** **za koju su se prijavili slijedeći korisnici:**

1. **Ivan Bahunek iz Malih Zdenaca, 30. svibnja br. 27**, za adaptaciju i sanaciju postojećeg prostora: zamjena stare stolarije, zamjena unutarnjih vrata, saniranje starih plafona i zidova pomoću knaufa i izolacije na nekretnini na kč.br. 686/44, k.o. Mali Zdenci, koja se nalazi na adresi 30. svibnja 1990. br. 27, Mali Zdenci. Vrijednost priznatih troškova iznosi 30.000 kn, a odobreni iznos potpore je **7.500,00 kn**.

Ukupan iznos potpora koje Grad Grubišno Polje dodjeljuje ovom Odlukom za mjeru 1.2. iznosi **7.500,00** **kuna.**

**Članak 2.**

S korisnicima potpora iz članka 1. Ove Odluke, po dostavljanju bjanko zadužnice ovjerene kod javnog bilježnika, sklopit će se Ugovori kojima će se utvrditi međusobna prava i obveze.

**Članak 3.**

Ova Odluka stupa na snagu danom objave na oglasnoj ploči, a objavit će se i na mrežnim stranicama Grada Grubišnoga Polja.

**GRADONAČELNIK**

**Zlatko Mađeruh**